Ula Iruretagoiena

Ula Iruretagoiena Busturia (Bilbo, 1979). Arkitekto hirigilea eta Arkitekturan doktorea da. Donostiako Arkitektura Eskolan irakaslea da, Euskal Herriko Unibertsitateko Arkitektura Sailean. Bere ikerketa lerro nagusiak lurraldea, politika, hezkuntza pedagogiak eta harreman afektiboak dira. Hiria eta bestelako politikak: logika komunitarioa (Tabakalera, 2014) argitaralpenaren egilea da. Hezkuntza, Hiria, Dibertsitatea ikerketa taldearen zuzendaria eta Aldiri aldizkarian erredakzio-kontseilukide da.

Arkitekto ikertzailea 
2005ean bukatu zituen arkitekturako ikasketak Donostiako Arkitektura Eskolan. Geroago bere ikerketetan hausnarketa egin du arkitekturak espazioen materializazioaren bidez izan dezakeen eraldatzeko gaitasunaz. Zein da lurraldearen antolakuntzak herri baten identitatearen eraketan, lurraldetasunean, joka dezakeen papera? Alegia, dimentsio politikoa azterzea arkitekturaren eragin-eskala guztietan.

Aldiri aldizkariaren sortzaile 

"Aldiri. Arkitektura eta abar" aldizkariko sortzaileetako bat izan zen. Udako Euskal Unibertsitatearen laguntzarekin 2009an argitaratu zuten 0 zenbakia, "Hasiberriak. Arkitekto gazteon komeriak" izenburupean, eta lehendabiziko zenbaki hartako parte-hartzaileen artean zeuden Iruretagoiena eta hainbat arkitekto hasiberri, besteak beste, Unai Fernandez de Betoño, Ibai Gandiaga, Maider Uriarte, Kepa Iturralde, Agurtzane Elguren, Kepa Iturralde, Ander Gortazar eta Anartz Ormaza. Geroago ere kidea aldizkariko erredakzio-kontseiluan.

Aldiri talde-lanaren emaitza izan da hasieratik, garai hartan baziren arkitekturazko oinarrizko liburu batzuk euskarara itzuliak (Müller-ren Arkitektura Atlasa, Paricioren Arkitekturaren eraikuntza, edo Solà-Moralesen Hiri-hazkunde motak), baina taldeak euskarazko berezko sorkuntza bultzatu nahi zuen, eta ez soilik arkitekturaz modu ortodoxoan aritu nahi, beste hainbat aldizkariren moduan; bestelako gaiei ere tartea eskaini nahi zieten: hirigintza, lurralde-antolamendua, artea, soziologia, ekologia, ekonomia... Zenbaki bakoitzean Joseba Larratxe Josevisky arkitektoren komiki bat ere sartu zuten. Aldizkariaren formatua akademikoagoa bihurtu zen denborarekin. Euskarazko Uztaro aldizkari zientifikoaren bideari jarraituz Aldirik Dialnet, Latindex eta MIAR indize eta katalogo akademikoetan agertzea lortu zuen.

Argitalpenak 
Aldiri aldizkarian gutxienez 12 artikulu idatzi ditu. Beste 10 baino gehiago aurkitu daitezke nazioarteko forotan.

 “Resisting The Demolition Of Basque Frontons In Euskadi” Ibon Salaberriarekin. The Funambulist 16 Proletarian Fortresses (Mar-Apr 2017)
 “Mugaren gorpuzkerak. Corporalización de la frontera. The Embodiment of Boundaries” A Fine Line: Scenarios for bordering, 78-92, 2017.
 “Building relationships: A Strategy for Resilience”AIARG Conference 2016, Cork Irland-Eire.
 Hiria eta Bestelako Politikak II: logika komunitarioa
 “Trans-hirigintza eta herri eraikuntza” Igor Ahedo-rekin Aldiri. Arkitektura eta Abar. Komunitaterako Hirigintza, 2014, 4, 18-20. Udako Euskal Unibertsitatea.

Berritzailea da Kultura afektiboaren arkitekturaz 2019an Jakin aldizkarian argitaratu zuen artikulua.

Lan eraiki nagusiak 
Hauek dira arkitekto moduan Iruretagoienak burutu dituen proiektu nagusiak:

 Zazpi Landako parkea, Zorrotza, Bilbo. Bilboko Udala,2012-2015.
 EHUko Leioako Bizkaiko Campusean espazio publikoen plana eta objektu publikoen eraikuntza, 2014.
 NIZU bulegoak, Donostia 2014,
 Bilboko Errekalde auzoaren espazio publikoen berrantolatzeko plana, Errekaldeberriz auzo elkartearekin batera, Bilbo, 2012
 Nabarnizko Hiria Antolatzeko Plan Orokorra, 2012-2018.

Erreferentziak

Ikus, gainera 

 Donostiako Arkitektura Goi Eskola Teknikoa
 Udako Euskal Unibertsitatea

Kanpo estekak 
 Ula Iruretagoiena. Google Scholar. (10 artikulu zientifiko arkitekturaz-eta)
 Aldiri bloga (UEU)
 Arkitektura Hiztegia (EHUren zerbitzarian, TikiWiki MediaWiki pean)

Bizkaiko arkitektoak
Euskal Herriko Unibertsitateko ikasleak
Udako Euskal Unibertsitatea
Emakume arkitektoak
Bilbotarrak